Държавен вестник, бр. 105, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  105
12. изявление, че крайното предприятие 
майка или самостоятелното предприятие не 
е предоставило необходимата информация по 
чл. 62б, ал. 5 и 7.
(3) Предприятията могат да изберат да 
изготвят декларацията с информация, посоче-
на в ал. 2, в съответствие с изискванията за 
съдържание на отчета по държави съгласно 
чл. 143ф от Данъчно-осигурителния проце-
суален кодекс.
(4) Декларацията с информацията за по-
доходния/корпоративния данък се изготвя 
и публикува в машинночетим електронен 
формат по образец, определен от Европейс­
ката комисия с акт за изпълнение, приет на 
основание член 48в, параграф 4 от Директива 
(ЕС) 2021/2101 на Европейския парламент и 
на Съвета от 24 ноември 2021 г. за изменение 
на Директива 2013/34/ЕС по отношение на 
оповестяването на информация за данъка върху 
доходите от страна на някои предприятия и 
клонове (OB, L 429/1 от 1 декември 2021 г.).
(5) Информацията по ал. 2 и 3 се представя 
поотделно за:
1. всяка държава членка; когато държавата 
членка включва няколко данъчни юрисдикции, 
информацията се обобщава на ниво държава 
членка;
2. всяка данъчна юрисдикция, която на 
1 март на отчетния период, за който се из-
готвя декларацията, е включена в приложе-
ние I към заключенията на Съвета относно 
преработения Списък на Европейския съюз 
на юрисдикциите, неоказващи съдействие за 
данъчни цели;
3. всяка данъчна юрисдикция, която на 
1 март на отчетния период, за който се изгот-
вя декларацията, и на 1 март на предходния 
отчетен период, е била посочена в приложе-
ние II към заключенията на Съвета относно 
преработения Списък на Европейския съюз 
на юрисдикциите, неоказващи съдействие за 
данъчни цели;
4. всички останали данъчни юрисдик-
ции – за тях информацията се представя на 
обобщена основа.
(6) Информацията по ал. 2 и 3 се посоч-
ва за всяка данъчна юрисдикция, за която 
предприятие от група или самостоятелното 
предприятие е местно лице или осъществява 
дейност и е данъчно задължено лице за подо-
ходен/корпоративен данък в тази юрисдикция. 
(7) В случай че доходите от дейността на 
няколко свързани предприятия подлежат на 
облагане с подоходен/корпоративен данък 
в една данъчна юрисдикция, информацията 
по ал. 2 и 3 се представя обобщено за тази 
юрисдикция.
(8) Част от изискуемата по ал. 2 и 3 инфор-
мация, която би нанесла вреда на търговската 
позиция на предприятието, може временно 
да не се включва в декларацията за подоход-
ния/корпоративния данък. В декларацията 
предприятието посочва коя информация 
е пропусната и представя аргументирано 
обяснение за причините, по които тази 
информация не е декларирана. Пропусната 
информация се оповестява в декларацията 
за подоходния/корпоративния данък в срок, 
който не надвишава 5 години от датата на 
пропускането, като задължително се посоч-
ва отчетният период, за който е пропусната 
тази информация.
(9) Информация, свързана с данъчните 
юрисдикции, включени в приложения I и II 
към заключенията на Съвета относно пре-
работения Списък на Европейския съюз на 
юрисдикциите, неоказващи съдействие за 
данъчни цели, не може да бъде пропускана.
(10) Декларацията с информация за по-
доходния/корпоративния данък се изготвя и 
публикува в същата валута, в която са пред-
ставени консолидираните финансови отчети 
на крайното предприятие майка или годиш-
ните финансови отчети на самостоятелното 
предприятие.
(11) В случаите, когато дъщерното пред-
приятие изготвя декларация с информация за 
подоходния/корпоративния данък по чл. 62б, 
ал. 5, то използва същата валута, в която 
публикува годишните си финансови отчети.
(12) В декларацията с информация за подо-
ходния/корпоративния данък се посочва дали 
е изготвена в съответствие с изискванията 
на ал. 2 или 3.
Чл. 62г. (1) Декларацията с информация за 
подоходния/корпоративния данък се публику-
ва в срок до 12 месеца след края на отчетния 
период, за който се отнася, на български език, 
чрез представяне за обявяване в търговския 
регистър и регистъра на юридическите лица 
с нестопанска цел.
(2) Декларацията по ал. 1 се публикува и 
на интернет страницата на задълженото пред-
приятие на поне един от официалните езици 
на Европейския съюз за срок най-малко от 5 
последователни години.
(3) Алинея 2 не се прилага, когато декла-
рацията е публикувана и безплатно достъпна 
в централен, търговски или дружествен ре-
гистър, създаден и администриран от друга 
държава членка, и предприятията по чл. 62б 
посочат на интернет страницата си информа-
ция относно освобождаването от публикуване 
на декларацията и препратка към интернет 
страницата на съответния регистър.“
§ 4. В чл. 68, ал. 1 думите „500 до 5000 лв.“ 
се заменят с „5000 до 15 000 лв.“, а думите 
„2000 до 10 000 лв.“ се заменят с „10 000 до 
20 000 лв.“.
§ 5. В чл. 73, ал. 1 след думите „раздели 
V и VI“ се добавя „и декларация с информа-
ция за подоходния/корпоративния данък по 
раздел VII“.